Borg 'n fietsryer en versprei Bybels | Voelgoed
Tuis Pages-Post Borg 'n fietsryer en versprei Bybels
Borg 'n fietsryer en versprei Bybels
Die ryers se doel is om fondse vir die Leave a Lasting Legacy-projek in te samel, sodat hulle kan Bybels versprei. Daar is ongeveer 1671 onbereikte volkegroepe wat nog nie 'n Bybel in hulle eie taal het nie. "Die Evangelie moet aan elke stam en elke volk verkondig word – dit was Jesus se laaste opdrag en dit moet ons grootste verantwoordelikheid en eerste prioriteit wees," sê Willem Lategan, een van die stigters van Leave a Lasting Legacy.
Die uitdagende 36ONE-bergfietswedren, wat oor 360 km strek, moet in 36 uur voltooi word. Dis 'n sirkelroete van 'n volle 360 grade wat bestaan uit vier skofte en die ryers, wat óf alleen óf in spanne deelneem, kan geborg word vir elke kilometer wat hulle aflê. Eenmalige bydraes kan ook gemaak word. Enigiemand wat hulle reeds vir die 360NE-wedren ingeskryf het, kan steeds by dié projek betrokke raak.